**02.11.2020թ.**

**ՀԱՅՏԱՐԱՐՈՒԹՅՈՒՆ**

Հայաստանի Հանրապետության քննչական կոմիտեի ծառայողների թեկնածությունների ցուցակը համալրելու համար անցկացվող գրավոր քննությունը տեղի կունենա **2021թ. հունվարի 27-ին,** ՀՀ քննչական կոմիտեում /ք.Երևան, Մամիկոնյանց 46/5, հեռ. 011-880-119, 011-880-144, 011-880-147/, Էլ. հասցե kadrer.qnnchakankomite@gmail.com:

**Փաստաթղթերն ընդունվում են 2020թ. նոյեմբերի 03-ից դեկտեմբերի 04-ը ներառյալ:**

Գրավոր քննությանը մասնակցելու հայտեր կարող են ներկայացնել այն անձինք, ովքեր կներկայացնեն ներքոնշյալ փաստաթղթերը և միաժամանակ կբավարարեն «Հայաստանի Հանրապետության քննչական կոմիտեի մասին» ՀՀ օրենքի 18-րդ հոդվածի 10-րդ մասով սահմանված պահանջներին:

 **Անհրաժեշտ փաստաթղթերի ցանկը.**

* դիմում՝ ձեռագիր կամ տպագիր գրված **(ձև 1**),
* կադրերի հաշվառման անձնական թերթ (լրացնել և տպել դիմերեսին և դարձերեսին) **(ձև 2)**,
* ինքնակենսագրություն **(ձև 3)**` ըստ ստորև ներկայացված ձևաչափի՝ ձեռագիր գրված,
* 4X6 չափսի 2 լուսանկար՝ կանայք դասական հագուստով, տղամարդիք՝ փողկապ կոստյումով,
* անձնագրի կամ նույնականացման քարտի, սոց.քարտի (նույնականացման քարտի առկայության դեպքում պարտադիր չէ), պետական հավատարմագրված բարձրագույն իրավաբանական դիպլոմի կամ դիպլոմների և միջուկի, զին. գրքույկի, աշխատանքային գրքույկի պատճենները,
* ՀՀ կառավարության 02.04.2015թ. թիվ 350-Ն որոշման հավելված 3-ով հաստատված ֆիզիկական արատների և հիվանդությունների բացակայության մասին տարածքային բուժ.հաստատությունից (**ձև 4**), հոգեբուժական և նարկոլոգիական դիսպանսերներից տեղեկանք,
* բնութագիր աշխատանքի կամ վերջին ուսումնական հաստատության վայրից:

**Ծանոթություն՝ քննության հարցաշարը (ձև 5), մասնակցության դիմումի, կադրերի հաշվառման անձնական թերթիկի, ինքնակենսագրության ձևի և բժշկական տեղեկանքի ձևաթղթերը կցվում են.**

**Դիմումները ընդունվում են ամբողջական լրացված և ստորագրված: Փաստաթղթերը ներկայացնել ծրարավորված և գցել ՀՀ քննչական կոմիտեի կենտրոնական ապարատի վարչական շենքի 1-ին հարկում առկա փոստային արկղի մեջ, իսկ փաթեթներում անհրաժեշտ շտկումները կկատարվեն բացառելով անմիջական շփումը:**

**Դիմումների ոչ ամբողջական փաթեթներին ընթացք չի տրվելու:**

**Տվյալներ, որոնք պարտադիր են ինքնակենսագրության մեջ.**

* անուն, հայրանուն, ազգանուն,
* ծննդյան օր, ամիս, տարեթիվ,
* կրթություն ( նշելով դպրոցի, բարձրագույն ուսումնական հաստատության անվանումը, դրանք ընդունվելու և ավարտելու տարեթվերը),
* ծառայունը զինված ուժերում, կոչումը (եթե արական սեռի հավակնորդ է),
* աշխատանքային փորձ (կազմակերպությունների անվանումը, զբաղեցրած պաշտոններն՝ ըստ ժամանակագրության),
* ընտանեկան կարգավիճակ, փոխկապակցված անձանց տվյալները (կին/ամուսին, երեխաներ, ծնողներ, եղբայր, քույր),
* բնակության և հաշվառման հասցեն,
* ստորագրութուն և ամսաթիվ: